9 rêxistinanê cinîyan bi eşkerayîyêke vera tepiştişê Hemsereka KCDyî û Wekîla Colemêrgî Leyla Guven nêrazîbîyayîşê xo mojna.
Cinîyan ard ziwan ke bira tepiştişî têna vera Leyla Guven nê vera îradeyê pêro cinîyan ameye girewtene û bi nê hawayî cinîyî yenê tersnayene. Eşkerayîye de ameparekerdene ke Leyla Guven heta nika vera pêro neheqîyan têkoşînêko pîl da, bedelî dayî û hêrişê îqtîdarî do nêeşkê têkoşînê Leyla Guven asteng bikerê.
Eşkerayîye wina dewam kena: ''Seke Leyla Guven vat ma nêşinê cayêk. No welat welatê ma yo û ma do tede sîyaset bikerê. Polîtîkaya teda û zorbazîye do nêeşka verê ma bigêra. Oyo ke do birijo îqtîdarê serdestîya camêrdan o. Ma do vera polîtîkayanê ke dişmenîya kurd û cinîyan kenê sereyê xo nêrê war.''
Rêxistinê ke eşkerayîye îmza kerde nê yê:
Meclîsê Cinîyan ê HDPyî
Meclîsê Cinîyan ê Kongreya Demokratîke ya Şaran (HDK)
Komîsyonê Cinîyan ê HDPyî
Meclîsê Cinîyan ê Kongreya Komelê Demokratîkî
Kadınların Kurtuluşu
Platformê Cinîyan ê Sosyalîstan
Meclîsê Cinîyan ê Sosyalîstan
Meclîsê Cinîyan ê Partîya Newîye ya Sosyalîste
Cinîyê Cepgîrî yê Keskî
